નીમિત પુનમિયા (પીબીએમએઆઇના જનરલ સેક્રેટરી)એ વિનંતી કરી કે, “પ્લાસ્ટિક બેગ પર પ્રતિબંધને કારણે ગ્રાહક સુવિધા પર પહેલેથી જ ગંભીર અસર થઇ છે. કારોબારો અને આજીવિકોને હાનિ થશે. વૈશ્વિક અભ્યાસોએ તારણ આપ્યા છે કે, પ્લાસ્ટિકની બેગ કાગળની કે કપડાની બેગ કરતાં ઘણી વધુ સારી છે તેમજ કુદરતને પ્રમાણમાં નોંધપાત્ર ઓછી હાનિકારક છે. લેન્ડફિલ્સમાં કાગળની બેગ પ્લાસ્ટિકની બેગ કરતાં 9 ગણી વધુ જગ્યા રોકે છે. પ્લાસ્ટિક બેગ સુતરાઉ અને કાગળની બેગની તુલનાએ અડધી કાર્બન ફૂટપ્રિન્ટ ધરાવે છે. કપાસ, કાગળ તેમજ પ્લાસ્ટિકની બેગનો પણ પુનઃઉપયોગ રોગજનક બેક્ટેરિયામાં વધારો કરે છે અને સમાજના તમામ વર્ગની આરોગ્ય ચિંતામાં વધારો કરે છે. સરકારે વિવિધ દેશો દ્વારા પ્લાસ્ટિક બેગ પર મુકેલા પ્રતિબંધમાંથી મેળવેલા પાઠમાંથી શીખ લેવી જોઇએ”